Source: https://expresmedia.ro/ccr-i-a-stricat-socotelile-marelui-profesor-tudorel-toader-in-privinta-ordonantei-de-urgenta/
Timestamp: 2020-02-27 17:43:32+00:00

Document:
CCR i-a stricat socotelile marelui profesor TuDorel Toader în privința Ordonanței de Urgență – Expres Media
Home / ACTUALITATE / CCR i-a stricat socotelile marelui profesor TuDorel Toader în privința Ordonanței de Urgență
CCR i-a stricat socotelile marelui profesor TuDorel Toader în privința Ordonanței de Urgență
expresmedia.ro 2 august 2018	ACTUALITATE 1 Comment 6,531 Views
O decizie a CCR interzice legiuitorului să supună hotărârile judecătorești unor noi căi de atac reglementate după pronunțarea acestora, scrie comisarul.ro.
Judecătorul Bogdan Mateescu, membru în Consiliul Superior al Magistraturii, semnalează, după ce Tudorel Toader a anunțat că dorește o OUG prin care să poată fi revizuite condamnările date în baza „protocoalelor”, că o decizie a Curții Constituționale din 2017 interzice legiuitorului „să supună hotărârile judecătorești unor noi căi de atac reglementate după pronunțarea acestora”.
Acesta a citat pe contul său de Facebook decizia CCR nr. 377/2017, care arată:
„Prin urmare, criteriul ce trebuie luat în seamă și care ține de esența art. 15 alin. (2) din Constituție raportat la aplicarea în timp a reglementărilor referitoare la căile de atac este data pronunțării hotărârii judecătorești. Astfel, în temeiul textului constituțional antereferit, legiuitorul poate supune hotărârea judecătorească unor căi de atac stabilite ca atare prin lege până la momentul pronunțării hotărârii judecătorești (…).
În schimb, legiuitorului îi este interzis să supună hotărârile judecătorești unor noi căi de atac reglementate după pronunțarea acestora. Aceeași regulă se aplică atât căilor ordinare, cât și extraordinare de atac, ambele categorii de căi de atac urmând să își păstreze aceeași configurație juridică de la data stabilită drept reper de către legiuitor.
Prin urmare, eliminarea unui motiv de revizuire sau adăugarea unui nou motiv de revizuire după pronunțarea hotărârii nu poate produce niciun efect, prin prisma aplicării legii în timp, cu privire la hotărârea judecătorească deja pronunțată.”
Citatul este la punctul 86 al deciziei CCR nr.377 din 31 mai 2017 referitoare la obiecţia de neconstituţionalitate a prevederilor Legii privind aprobarea Ordonanţei de urgenţă a Guvernului nr.95/2016 pentru prorogarea unor termene, precum şi pentru instituirea unor măsuri necesare pregătirii punerii în aplicare a unor dispoziţii din Legea nr.134/2010 privind Codul de procedură civilă.
Decizia a fost adoptată în unanimitate.
Postarea judecătorului Bogdan Mateescu vine după ce ministrul Justiției, Tudorel Toader, și el fost membru al Curții Constituționale, a declarat miercuri seară, la Antena 3, că va propune în curând adoptarea unei ordonanțe de urgență care să dea „posibilitatea oricărui condamnat care are sentimentul, convingerea că a fost condamnat pe nedrept”, în baza protocoalelor cu SRI sau a unor interceptări făcute de SRI, să solicite unui judecător revizuirea sentinței.
„Voi propune doamnei prim-ministru şi Guvernului adoptarea unei ordonanţe de urgenţă, care să modifice revizuirea instituţiei de reformare a unei hotărâri definitive (…) Adică, să îi dea celui care are sentimentul că-i condamnat pe nedrept, pe protocoale, pe interceptări nelegale, să-i dăm posibilitatea să se convingă dacă condamnarea lui este dreaptă sau nedreaptă. Cum? El să solicite revizuirea hotărârii, să avem un filtru de admisibilitate, un judecător să deschidă dosarul, să verifice dacă X a fost condamnat pe bază de interceptări sau protocoale, să facă o procedură de admisibilitate şi, dacă nu este vorba de protocol sau de interceptare nelegală, îi respinge şi rămâne hotărârea cum a fost. Dacă este vorba de protocoale sau interceptări nelegale, să devină admisibilă cererea de revizuire şi să o pună pe circuit pe procedura de reformare. Noi căutăm o pârghie de reformare a unor posibile hotărâri netemeinice pronunţate pe interceptări, pe protocoale, este nedrept să execute pedeapsa”, a spus Tudorel Toader.
„(OUG) va da posibilitatea oricărui condamnat care are sentimentul, convingerea faptului că sentința a fost pe protocol sau pe interceptare nelegală să se apropie de dosar, să ceara unui judecător să verifice dacă hotărârea lui a fost pronunțată pe baza celor două elemente, judecător care să spun „da”, îi admite și îi trimite cauza la rejudecare, sau care să spună „nu, nu e vorba de interceptări nelegale, de protocoale, se respinge””, a argumentat el.
Întrebat când va înainta această propunere de OUG, ministrul Justiției a spus că „într-un timp scurt”. „După ce se termină concediile, imediat după ce se termină concediile”, a adăugat Toader.
TuDorel l-a trădat pe Tăriceanu și a intrat în PSD, urmează OUG pe amnistie și grațiere
Victorie uriașă pentru Kovesi la CSM. TuDorel Toader trebuie să DEMISIONEZE urgent!
BREAKING NEWS Vineri se va da Ordonanța de Urgență privind amnistia și grațierea
Dăncilă a anunțat OUG pe justiție, proiectul nu a fost făcut public. Se anunță proteste masive
alde bogdan mateescu ccr csm dacnews oug psd tudorel toader	2018-08-02
Tags alde bogdan mateescu ccr csm dacnews oug psd tudorel toader
Previous Tăriceanu salută ideea unei OUG pentru revizuirea sentințelor definitive: ”Cel vinovat are dreptul la un proces corect”
Next Secretar de stat în Ministerul Tineretului: Să punem Centenarul pe TRICOAIELE noastre
2 august 2018 at 12:21 pm
Draga Bubi…,
Nici nu știi ce te așteaptă…Bumerangul va veni când nu te aștepți.

References: CCR 

CCR 
 CCR 
 CCR 
 CCR 
 ccr 
 ccr